HELSINGIN KAUPUNKI   
MAUNULAN ALA-ASTEEN KOULU  
JOHTOKUNTA

Kokousaika ke 2.10.2019 klo 18.02-19.46

Kokouspaikka Maunulan ala-aste, Maunulanmäki 5, opettajainhuone

Jäsenet Valkama Meri, puheenjohtaja POISSA, paikalla varajäsen Jenni Tuominen  
  
Kalliomäki Jari, varapuheenjohtaja POISSA, paikalla varajäsen Marko Heikurainen

Louhimo Johanna

Niemelä Timo POISSA

Töyri Annukka – tilapäinen puheenjohtaja

Kangas Kaisa

Pehkonen Teija

Kiesi-Talpiainen Taija, sihteeri

oppilasedustajat

**KÄSITELLYT ASIAT §§ 1-9**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PÖYTÄKIRJAN ALLEKIRJOITUS JA**

**VARMENNUS**

**Annukka Töyri Taija Kiesi-Talpiainen**

**tilapäinen puheenjohtaja sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PÖYTÄKIRJAN TARKASTUSTOIMITUS**

**Pöytäkirja on tarkastettu ja todettu kokouksen kulun mukaiseksi. Helsingissä 2.10.2019**

**Johanna Louhimo Jenni Tuominen**

**ptk.tarkastaja ptk.tarkastaja**

**§ 1-2 Kokouksen avaus sekä laillisuuden ja päätösvaltaisuuden toteaminen**

Kun sekä puheenjohtaja että varapuheenjohtaja ovat poissa johtokunnan kokouksesta, valitaan iältään vanhimman läsnä olevan johtokunnan jäsenen puheenjohdolla tilapäinen puheenjohtaja (hallintosäännön 27 luvun 5 §).

Tilapäiseksi puheenjohtajaksi valittiin Kaisa Kankaan puheenjohdolla Annukka Töyri. Tilapäinen puheenjohtaja avasi kokouksen klo 18.02.

**Päätös**

Johtokunta totesi kokouksen laillisesti koolle kutsutuksi ja päätösvaltaiseksi.

**§ 3 Pöytäkirjan tarkastajien valinta**

**Päätös**

Johtokunta valitsi pöytäkirjan tarkastajiksi jäsenet Johanna Louhimon ja Jenni Tuomisen.

**§ 4 Esityslistan hyväksyminen**

**Päätös**

Johtokunta hyväksyy esityslistan.

**§ 5 Läsnäolo- ja puheoikeuden myöntäminen uusille oppilasjäsenille**

Maunulan ala-asteen koulun johtokunnan oppilaiden edustajiksi valittiin oppilaskunnan hallituksesta kaksi jäsentä: Viola Kaatra 5B:ltä ja Aboulie Marong 6B:ltä.

**Päätösehdotus**: Johtokunta myöntää oppilaskunnan edustajille läsnäolo- ja puheoikeuden kokouksissaan.

**Päätös**: Hyväksytään esityksen mukaan.

**§ 6** **Lausuntopyyntö Helsingin kaupungin suomenkielisten peruskoulujen työ- ja loma-ajoista lukuvuonna 2020-2021**

Johtokunnalle 19.8.2019

**LAUSUNTOPYYNTÖ HELSINGIN KAUPUNGIN SUOMENKIELISTEN PERUSKOULUJEN TYÖ- JA LOMA-AJOISTA LUKUVUONNA 2020 – 2021**

Perusopetuksessa lukuvuosi alkaa 1 päivänä elokuuta ja päättyy 31 päivänä heinäkuuta. Lukuvuodessa on 190 työpäivää. Lukuvuoden työpäivistä vähennetään muuksi arkipäiväksi kuin lauantaiksi sattuva itsenäisyyspäivä, loppiainen ja vapunpäivä (perusopetuslain 23 §).

Lukuvuonna 2020 - 2021 loppiainen sattuu muuksi arkipäiväksi kuin lauantaiksi, joten se vähentää yhden työpäivän. Koulutyötä tulee siis tehdä 189 työpäivää.

**Kasvatuksen ja koulutuksen toimiala pyytää johtokunnan lausuntoa alla olevista vaihtoehdoista liittyen suomenkielisten peruskoulujen työ- ja loma-aikoihin lukuvuonna 2020 - 2021:**

**1. vaihtoehto**

Työaika alkaa syksyllä 13.8.2020 (to) ja päättyy 22.12.2020 (ti).

Syysloma on viikolla 42 eli 12.10.2020 (ma) - 16.10.2020 (pe).

Joululoma on 23.12.2020 (ke) - 6.1.2021 (ke).

Työaika alkaa keväällä 7.1.2021 (to) ja päättyy 5.6.2021 (la).

Talviloma on viikolla 8 eli 22.2.2021 (ma) - 26.2.2021 (pe).

Tässä vaihtoehdossa koulu alkaisi aikaisemmin elokuussa. Joululoma olisi kaksi viikkoa niin, että koulu alkaisi loppiaisen jälkeen. Lokakuussa olisi viikon syysloma ja helmikuussa viikon talviloma.

**2. vaihtoehto**

Työaika alkaa syksyllä 17.8.2020 (ma) ja päättyy 22.12.2020 (ti).

Syysloma on viikolla 42 eli 12.10.2020 (ma) - 16.10.2020 (pe).

Joululoma on 23.12.2020 (ke) - 3.1.2021 (su).

Työaika alkaa keväällä 4.1.2021 (ma) ja päättyy 5.6.2021 (la).

Talviloma on viikolla 8 eli 22.2.2021 (ma) - 26.2.2021 (pe).

Tässä vaihtoehdossa koulu alkaisi vähän myöhemmin elokuussa. Joululoma olisi vastaavasti lyhempi niin, että koulu alkaisi tammikuun neljäntenä päivänä. Lokakuussa olisi viikon syysloma ja helmikuussa viikon talviloma.

Ennen johtokunnan kokousta asia tulee käsitellä opettajien ja muun henkilökunnan keskuudessa näiden mielipiteen selvittämiseksi. Oppilaskunnalta pitää pyytää oma lausunto, joka liitetään johtokunnan lausuntoon.

Lisäksi perusopetuslain 47 a §:n mukaan opetuksen järjestäjän tulee huolehtia siitä, että kaikilla koulun oppilailla tulee olla mahdollisuus ilmaista mielipiteensä heidän asemaansa liittyvistä asioista. Tämä tarkoittaa, että kaikilla koulun oppilailla tulee olla mahdollisuus ilmaista mielipiteensä edellä olevista vaihtoehdoista esim. äänestämällä. Yhteenveto oppilaiden mielipiteistä tulee toimittaa edellä tarkoitettujen lausuntojen mukana.

Asiakirjat toimitetaan kasvatuksen ja koulutuksen toimialalle Anu Kangasteelle alla olevaan osoitteeseen 11.10.2019 (pe) mennessä.

Kasvatuksen ja koulutuksen toimiala

PL 51300

00099 Helsingin kaupunki

Lisätiedot:

Anu Kangaste, johtava lakimies, puhelin (09) 310 87180 tai anu.kangaste@hel.fi

Outi Salo

perusopetusjohtaja

**Maunulan ala-asteen johtokunnan lausunto työ- ja loma-ajoista lukuvuonna 2020-2021:**

Maunulan ala-asteen johtokunta on kuullut oppilaskunnan hallitusta ja koulun henkilökuntaa. Johtokunta esittää, että Maunulan ala-asteen lukuvuoden 2020-21 työ- ja loma-ajat ovat vaihtoehdon 1 mukaiset:

Työaika alkaa syksyllä 13.8.2020 (to) ja päättyy 22.12.2020 (ti).

Syysloma on viikolla 42 eli 12.10.2020 (ma) - 16.10.2020 (pe).

Joululoma on 23.12.2020 (ke) - 6.1.2021 (ke).

Työaika alkaa keväällä 7.1.2021 (to) ja päättyy 5.6.2021 (la).

Talviloma on viikolla 8 eli 22.2.2021 (ma) - 26.2.2021 (pe).

Tässä vaihtoehdossa koulu alkaisi aikaisemmin elokuussa. Joululoma olisi kaksi viikkoa niin, että koulu alkaisi loppiaisen jälkeen. Lokakuussa olisi viikon syysloma ja helmikuussa viikon talviloma.

**§ 7 Maunulan ala-asteen toimintasuunnitelman 2019-2020 hyväksyminen**

Käydään Wilmaan merkitty toimintasuunnitelma läpi ja keskustellaan tulevasta kouluvuodesta.

**Päätös**: Johtokunta hyväksyi toimintasuunnitelman lukuvuodelle 2019-2020

**§ 8 Tiedoksi koulun tulevasta perusparannus- ja laajennushankkeesta**

Keskusteltiin tulevasta perusparannus- ja laajennushankkeesta.

**§ 9 Kokouksen päättäminen**

Tilapäinen puheenjohtaja päätti kokouksen klo 19.46.